L'anglès se fa servir amplament en os negocios, y por a mayoría d'os immigrants estatounitenses que residen en Mexico (l'1% d'a población total), mas que mas en os estatos d'a Baixa California, Baixa California Sud, Nuevo León, Guanajuato y o Destrito Federal. Amás de l'anglés, destacan o venecián, parlato por a comunidat de Chipilo en o estato de Puebla[29] o plautdietsch en as diversas comunidatz mennonitas d'os estatos de Chihuahua y Durango,[30] y en menor proporción o francés, alemán, chinés, hebreu y arabe, tamién catalán, vasco y galleco d'os refuchiatos d'a Guerra Civil Espanyola. Encara que belunas d'istas luengas se i han parlato dende mas d'un sieglo y que o numero de parlants de bellas luengas foranas blinca d'o numero de parlants de bellas luengas indichenas, denguna d'ellas no ye reconoixita oficialment.